ཕྱི་ཚེས་༢༣ཉིན་ས་གནས་སྡེ་དགེ་ཚོགས་པ་དང་།༢༤ཉིན་ས་གནས་བོད་རིགས་ཚོགས་པས་གོ་སྒྲིག་ཞུས་ཏེ་ཨ་རི་མི་ནི་སོ་ཏྲ་རུ་འདན་མའི་ཛ་དྲག་གནས་བབ་ཆེད་ཉིན་གཉིས་རིང་བསྔོ་སྨོན་མཆོད་འབུལ་རྒྱ་ཆེན་ཞུས་འདུགཚོགས་མགོན་དུ་སྟག་ཤམ་སྤྲུལ་སྐུ་རིན་པོ་ཆེ་དང་།མཁན་པོ་ཀུན་དགའ།དེ་བཞིན་རྒྱུད་སྟོད་བླ་གྲྭ་ཁག་སོགས་མང་ཚོགས་བརྒྱ་ལྷག་མཉམ་ཞུགས་གནང་ཡོད་འདུག་ལ།མཁན་པོ་ཀུན་དགའ་ལགས་ཀྱིས་དེང་སྐབས་སྡེ་དགེ་འདན་མ་རུ་ཛ་དྲག་གནས་ཚུལ་ལྷག་བཞིན་པའི་སྐོར་གསལ་བཤད་དང་།དེ་རིང་གདུང་སེམས་མཉམ་བསྐྱེད་གནང་དགོས་པའི་རྒྱུ་མཚན་སོགས་གསུངས་བཤད་ཡོད་པ་རེད།